O Corán, de conchunta con os hadices (especialment aquells recopilados en o Kutub a o-Sittah) asinas como o consenso churidico obligante, forman a base de toda a churisprudencia tradicional dentro d'o Islam Suní. Os decretos d'a Sharia se derivan d'istas fuents basicas amás d'o razonamiento analochico, a consideración d'o buenpasar publico y a discrección churidica, utilizando os prencipios de churisprudencia desembolicaus por as escuelas tradicionals de leis. En afers de credo, a tradición Sunita esfiende os seis pilars d'o Iman (a fe), y comprende as escuelas Ash'ari y Maturidi de teolochía racionalista, asinas como a escuela textualista conoixida como teolochía tradicionalista. O islam Suní no ye una linia coherent de tradición, sino una consolidación de doctrinas y posicions a las qualas s'ha plegau con o tiempo en discusions y escritos.